Diari Oficial de la Generalitat Valenciana


Sumari del DOGV 4422, del 21-01-2003 (2003/132)

Informació pública de la denegació de l'autorització sanitària de funcionament i inscripció en el Registre General Sanitari d'Aliments.
---------------------------------------------------------------------------------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/132


Organisme emissor
:   Conselleria de Sanitat

Tipus de document
:   Anunci

Informació pública de la denegació de l'autorització sanitària de funcionament i inscripció en el Registre General Sanitari d'Aliments. [2003/M132]
  
No s'han pogut notificar de forma personal i directa a les persones interessades les resolucions que a continuació es relacionen de denegació de l'autorització de funcionament i inscripció en el Registre General Sanitari d'Aliments. En compliment del que disposa l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú, es publiquen ara.
  
València, 20 de desembre de 2002.- El director general per a la Salut Pública: Manuel Escolano Puig.
  
«Vist l'expedient de sol·licitud d'autorització i inscripció en el Registre General Sanitari d'Aliments iniciat per Albuixech Fruits, SL (AB-170/00) en data 20.12.2000 per a l'activitat d'envasament, emmagatzemament i distribució de productes hortofructícoles en les instal·lacions síties al carrer del Puig, s/n, de la Pobla de Farnals, i d'acord amb el que disposa el Reial Decret 1.712/1991, de 29 de novembre, i la resta de disposicions complementàries.
  
Tenint la competència d'esta Direcció General per a la Salut Pública suport legal en l'article 12 del Decret 87/1999, de 30 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat, resolc:
  
Denegar-ne l'autorització de funcionament i inscripció en el Registre General Sanitari d'Aliments (exp. 8417/AB-170/00) en data 24.05.2002, ja que segons l'acta d'inspecció número 1348, de data 15 de febrer de 2001, les seues instal·lacions presenten les deficiències següents:
  
- Els lavabos no tenen aigua calenta per a la neteja de mans.
  
Per tant, incomplixen amb això el que establix el punt 4 del capítol I de l'annex del Reial Decret 2.207/1995, de 28 de desembre, pel qual s'establixen les normes d'higiene relatives als productes alimentaris.
  
Contra este acte, podrà interposar-se recurs d'alçada davant el conseller de Sanitat en el termini d'un mes, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
El director general per a la Salut Pública: Manuel Escolano Puig.»
  
«Vist l'expedient de sol·licitud d'autorització i inscripció en el Registre General Sanitari d'Aliments iniciat per Promofarmaco-5, SL (VA-375/01) en data 27.04.2001 per a l'activitat de distribució sense depòsit de preparats alimentaris per a règims dietètics o especials, amb domicili al carrer del Castell de Benissanó, 11, a València, i d'acord amb el que disposa el Reial Decret 1.712/1991, de 29 de novembre, i la resta de disposicions complementàries.
  
Tenint la competència d'esta Direcció General per a la Salut Pública suport legal en l'article 12 del Decret 87/1999, de 30 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat, resolc:
  
Denegar-ne l'autorització de funcionament i inscripció en el Registre General Sanitari d'Aliments (exp. 8269/VA-375/01), en data 6 de maig de 2002, ja que no es correspon el que s'ha sol·licitat, perquè els productes objecte de l'activitat Provençale Minceur i Provençale Detente no poden considerar-se productes dietètics ni tenen cabuda dins de l'àmbit alimentari. Hauran de sol·licitar, si és el cas, autorització en l'Agència Espanyola del Medicament del Ministeri de Sanitat i Consum.
  
Contra este acte, podrà interposar-se recurs d'alçada davant del conseller de Sanitat en el termini d'un mes, de conformitat amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.